Atanasije (Jevtić)

Atanasije Jevtić (serbisk kyrillisk: Атанасије Јевтић; født 8. januar 1938 i Brdarica nær Valjevo i den serbiske delen av Kongeriket Jugoslavia, død 4. mars 2021 i Trebinje i Bosnia-Hercegovina) var en serbisk-ortodoks prelat.

Biografi
Atanasije var i lang tid professor og dekan ved Det ortodokse teologiske fakultet ved Universitetet i Beograd. Han skrev en rekke bøker innen fagfeltet patristikk. Sammen med biskop Amfilohije Radović oversatte Atanasije de deuterokanoniske bøker i Det gamle testamente til serbisk.

Han var epark (biskop) av Banat fra 1991 til 1992 og deretter av Zahumlje og Hercegovina fra 1992 til sin aldersbetingede fratreden i 1999.

Atanasije var også en kortere tid administrator av eparkiet Raška og Prizren i 2010 etter ar biskop Artemije Radosavljević ble tvunget til å gå fra sitt verv på grunn av påstått underslag av midler.

Han døde 4. mars 2021 i Trebinje av komplikasjoner forårsaket av covid-19. Han ble gravlagt den 6. mars på Tvrdoš-klosterets gravplass.

Verker i utvalg

Referanser

Ortodokse teologer
Bibeloversettere
professorer
Serbiske forfattere
Serbisk-ortodokse biskoper
Serbiske biskoper
Personer fra Serbia
Dødsfall relatert til covid-19 i Bosnia-Hercegovina
Ortodokse eller orientalske biskoper ofre for covidpandemien
Forfattere ofre for covidpandemien